Oli vähemalt neli korda abielus. Esimese naise nimi ei ole teada. Järgmisena laulatati Kambjas juulis 1730 Kõrva Aadu lese Ellu-ga /Körwa Ado Läsk Ello/ Voore külast Kuuste mõisapiirkonnast. Ellu suri enne 03.01.1741 ja maeti 03.01.1741. Sellest abielust on teada vaid ühe lapse sünd, kuigi abielu kestis kümme aastat. Pärast naise surma laulatati Hans detsembris 1741 Kambjas Pruksa Hansu tütre Liis-iga /Pruksa Hansi T. Liis/. Liis sündis umbes 1709. Suri umbes 60-aastaselt 23.03.1769 Logina külas ja maeti 25.03.1769. Viimast korda abiellus Hans 6. pühapäeval pärast kolmainupüha 1769 Võnnus Kongsi Hindo lese Ann-iga /Konsi Hindo Lk. An/ Lootvina külast Kuuste mõisapiirkonnast. Anni surmaaeg ei ole teada. Veel 1790. a. oli ta vaderiks kolmikute ristsetel.